Andreas Steinhöfel

**Andreas Steinhöfel** () er ein tysk forfattar av barne- og ungdomslitteratur. Steinhöfel er også aktiv som manusforfattar og omsetjar av bøker. Han har vunne fleire litteraturprisar i Tyskland for forfattarskapen sin.

## Liv

Andreas Steinhöfel voks opp med to brør i landsbyen Biedenkopf midt i Hessen. Etter obligatorisk skulegang tok han til å studera biologi og engelsk tilknytt ei undervisningsstilling. Deretter ombestemte han seg og starta eit studie ved Universitetet i Marburg der han studerte anglistikk, amerikanistikk og medievitskap. Etter å ha avslutta studia, gav han ut si fyrste ungdomsbok i 1991, *Dirk und ich*. 

Steinhöfel var sambuar med den tyske DJ-en Gianni Vitiello fram til denne døydde i 2009. Etter å ha butt 20 år i Berlin er Steinhöfel no busett i heimbygda Biedenkopf. 

## Verk

Ei av Steinhöfels best kjende bøker er *Paul Vier und die Schröders* (1992), som blir brukt som standardlektyre i tyske skular. Filmatiseringa av boka vann den tyske barnefilmprisen i 1995. Blant ungdom er særleg romanen *Die Mitte der Welt* ein favoritt. *Die Mitte der Welt* vart nominert til den tyske ungdomslitteraturprisen i 1999, nett som *Defender – Geschichten aus der Mitte der Welt*, som delvis er ein oppfylgjar til den fyrste. Steinhöfel har no vunne prisen to gonger, siste gongen var i 2009 for *Rico, Oscar und die Tieferschatten*, den fyrste av tre bøker om venene Rico og Oscar. Denne er omsett til norsk av Finn Iunker og vart utgjeven i 2010 under tittelen «Rico, Oskar og bakskyggene».

Andreas Steinhöfel har omsett bøker av Jerry Spinelli, Roddy Doyle, Lois Lowry, Paul Shipton og Kate Walker, alle frå engelsk. I tillegg har han stått for nyomsetjingar av dei to best kjende verka av USA-amerikanske Susan E. Hinton: *Die Outsider* og *Rumble Fish*.

Manusforfattaren Andreas Steinhöfel har m.a. skrive 40 episodar av "Käpt’n Blaubär Club" (1993/94 for WDR/ARD) und 5 episodar av barneserien "Urmel aus dem Eis" (1994 for WDR/ARD), fleire episodar av fjernsynsbarneserien *Löwenzahn* (2008-2010 for ZDF) og fjernsynsmusikkserien *Abenteuer Klassik!* (2007 for WDR).

Andreas Steinhöfel arbeider no (2013) på sin fyrste roman for vaksne.

## Bøker

* *Dirk und ich* (Carlsen Verlag, Hamburg 1991)
* *Paul Vier und die Schröders* (Carlsen Verlag, Hamburg 1992)
* *Trügerische Stille* (gamal tittel: *Glatte Fläche*; Carlsen Verlag, Hamburg 1993)
* *Glitzerkatze und Stinkmaus* (Carlsen Verlag, Hamburg 1994)
* *Beschützer der Diebe* (Carlsen Verlag, Hamburg 1994)
* *Es ist ein Elch entsprungen* (Carlsen Verlag, Hamburg 1995)
* *1:0 für Sven und Renan* (München 1995)
* *O Patria Mia* (Carlsen Verlag, Hamburg 1996)
* *Herr Purps, die Klassenmaus* (ars edition, München 1996)
* *Die Honigkuckuckskinder* (München 1996)
* *Die Mitte der Welt* (Carlsen Verlag, Hamburg 1998)
* *David Tage, Mona Nächte* (saman med Anja Tuckermann; Carlsen Verlag, Hamburg 1999)
* *Wo bist du nur?* (Carlsen Verlag, Hamburg 2000)
* *Defender – Geschichten aus der Mitte der Welt* (Novellesamling; Carlsen Verlag, Hamburg 2001)
* *Der mechanische Prinz* (Carlsen Verlag, Hamburg 2003)
* *Froschmaul* (Novellesamling; (Carlsen Verlag, Hamburg 2006)
* *Rico, Oskar und die Tieferschatten* (Carlsen Verlag, Hamburg 2008) På norsk 2010.
* *Rico, Oskar und das Herzgebreche*, (Carlsen Verlag, Hamburg 2009)
* *Rico, Oskar und der Diebstahlstein*, bilete av Peter Schössow. Carlsen Verlag, Hamburg 2011 (også som lydbok)

## Kjelder


**Denne artikkelen bygger på «[[:de:Andreas Steinhöfel|Andreas Steinhöfel]]» frå ,  den 6. september 2013.*  
 

### Fotnotar